Skaare er først og fremst pianist men spiller også trekkspill, mandolinette, zither, indisk harmonium, wurlitzer, synth, trøorgel, gitar m.m. Hun var den første kvinnelige, norske instrumentalisten (piano) på Jazz-impro linja ved institutt for musikkvitenskap, Universitetet i Oslo. Skaare har medvirket som musiker/arrangør på et stort antall innspillinger i inn- og utland, deriblant 10 nominasjoner til Spellemannprisen, hvorav 4 Spellemannspriser og har samarbeidet med en lang rekke norske og utenlandske artister, blant annet Kari Bremnes, Anne Grete Preus, Rick Danko (The Band), James Burton (Elvis), Björn Afzelius, Tom Pacheco, Dr. L. Subramaniam (India), Madras Percussion Ensemble, Alberto Podestá, Herborg Kråkevik, OlaBremnes, Young Neils, Susanne Lundeng, Javid Afsari Rad Ensemble, Jonas Fjeld, Vamp, Lisa Dillan, Annbjørg Lien, Sondre Bratland og Hallvard Bjørgum. Mari Boine, Tora Augestad, Ary Morais Stein Torleif Bjella, Eir Inderhaug og Anja Skybakmoen.